Vieiros: Galiza Hoxe - A zona euro argalla un plan contra "o pesimismo"\nReunidos en París\nA zona euro argalla un plan contra "o pesimismo"\nInxeccións de liquidez, posibilidade de entrar no capital das entidades e aval do Estado para cando pidan préstamo no mercado interbancario. Son algunhas das medidas acordadas polos líderes do "Eurogrupo".\nRedacción - 09:00 13/10/2008\nTags: crise económica Sarkozy zona euro\n"Hai que devolverlles aos bancos a liquidez que necesitan e permitirlles que poidan obter financiamento a medio prazo, reforzando os fondos propios". Así explicaba este domingo o presidente de quenda do Consello da Unión Europea, Nicolás Sarkozy, as decisións tomadas polos países membros da zona euro durante a xuntanza en Francia, na que é a primeira iniciativa colectiva que toman diante do actual escenario de crise.\n"Non se trata de facerlles un regalo aos bancos, senón de permitirlles o funcionamento", insistiu Sarkozy. Trátase dun marco común por baixo do cal cada estado membro poida adoptar o conxunto de medidas concretas que considere necesarias de acordo á situación específica dos seus mercados financeiros. O sistema de axudas públicas para a recapitalización dos bancos coa meta de que recuperen a liquidez está limitado até finais de 2009. Os líderes políticos insistiron na necesidade de que os bancos teñan garantidos os medios para poderen seguir prestando "a familias e empresas" co obxectivo de non paralizar a economía.


Browsing by Subject "Flora vascular"\nAlgunas citas florísticas gallegas \nFagúndez, Jaime (Universidade de Santiago de Compostela. Servizo de Publicacións e Intercambio Científico, 2003)\nApuntamentos sobre a flora vascular galega, XV \nSoñora, X.; Pulgar Sañudo, Iñigo; Iglesias, R. (Universidade de Santiago de Compostela. Servizo de Publicacións e Intercambio Científico, 1995)\nEstudio fitosociológico de varias áreas disyuntas del norte de la región de Valparaíso (Chile); sintaxonomía de la vegetación mediterránea y su interés para la conservación \nFlores Toro, Lorena de Lourdes (2012-12-28)\nEl objetivo de esta tesis doctoral es estudiar, tipificar y catalogar sintaxonómicamente las comunidades vegetales de una parte del territorio biogeográfico, el chileno-central, carente de este tipo de modelos desde hace ...\nUnha primeira aproximación ao listado da flora rara e ameazada de Galicia (NO da Península Ibérica) \nOrtiz, S.; Rodríguez Oubiña, J.; Pulgar Sañudo, Iñigo (Universidade de Santiago de Compostela. Servizo de Publicacións e Intercambio Científico, 1997)


Sete palabras do inferno | Setestrelo | Portal das Palabras\nSete palabras do inferno\nO léxico tanatolóxico (de Tánatos, o deus grego da morte) é un dos máis importantes para unha cultura e procede, no noso caso, maioritariamente do mundo clásico. Para os antigos gregos, cando as persoas morrían comezaban unha viaxe que os levaba ao inframundo, o Hades. Alí tiñan que cruzar un río coa axuda do barqueiro Caronte, cunha barcada que era unha moeda posta na boca do morto. Tras esta barcaxe, cumpría cruzar os Prados Asfódelos e os famosos Campos Elíseos (onde quedaban os virtuosos) para chegar á última parte, o Tártaro. En todo este traxecto, o río máis coñecido é o Estixe (que vai dar á lagoa ou marisma do mesmo nome), pero ben máis preto de nós está o río Lete, o do esquecemento, que Décimo Xuño Bruto localizou no Limia.\nMoitas outras culturas teñen inframundos ou ultramundos a onde os mortais van para non poder volver (a Gehenna ou Xeol para os xudeus, o Naraka budista, o Tír na nÓg céltico, o Barsakh islámico, o Mictlán azteca, o Xibalba maia), como destino de castigo para os malditos.\nAínda que non é un lugar recomendable, moitos deuses e heroes baixaron ao Hades e foron quen de volver: Perséfone (ou Proserpina) e a súa nai Deméter, Dioniso, Hermes, Orfeo, Ulises, Eneas, Teseo e Hércules para as súas probas. Do mesmo xeito, séculos máis tarde, Lázaro, Xesús ou Dante estiveron nestes lugares.\nImos pois con estas sete palabras vindas do inferno…\n1. Lugar onde residían, segundo algunhas relixións, as almas dos mortos / 2. Lugar onde, segundo o cristianismo, as almas dos condenados recibirán castigo eterno\nSe buscamos no Dicionario, dúas das palabras máis próximas a inferno son inferior e infero-, que nos dan a idea de que o inferno é precisamente un lugar localizado nunha posición por debaixo da nosa. De feito, ben se lle pode chamar inframundo. A mesma terminación, que en latín servía para crear adxectivos, vólvese ver noutras palabras de posición espacial, como externo ou interno. No caso de inferno –e tamén inverno–, prodúcese un cambio de categoría de xeito que se fixan como substantivos, polo que logo se desenvolve un adxectivo en –al: infernal, invernal.\nO concepto dun lugar subterráneo para onde van as almas dos mortos é común en moitas culturas (dende a Gehenna xudía ata a Divina Comedia de Dante), aínda que non universal: a etimoloxía do Hades grego e do Hell inglés indica que están escondidos, mentres que o Valhalla nórdico é un salón.\nLugar da mitoloxía grecolatina onde residían as almas dos mortos\nTártaro é tanto un deus coma o sitio no que este habita (do mesmo xeito que Ponto o é para o mar). É un dos fillos de Caos, a divindade primixenia de onde xurdiron todas as demais a partir dos seus descendentes Gaia (a Terra), Erebus (a escuridade) e Nix (a noite). Como lugar, está tan por debaixo de Hades como a terra está por debaixo dos ceos.\nSegundo indica o Dicionario, tártaro ten outras dúas acepcións: a do ácido tartárico –xa coñecido polos gregos–, e a relativa á rexión asiática dos tátaros –de onde pode que veña a anterior–. Os tátaros ou tártaros non son os habitantes do Tártaro senón un pobo turcomán de Siberia e da Europa oriental. Mais o que si temos no Dicionario é o nome dun suposto poboador do lugar: a tartaruga. Procedente do grego (tartaroukhos) a través dunha adaptación latina (tartarucha ou tartaruca), significaba ‘demo, morador do Tártaro’, e esta asociación fíxose porque ás veces xurdía da terra, onde estaba soterrada.\nLugar a onde se cría que ían parar as almas dos mortos\nA día de hoxe, o Dicionario non recolle unha acepción de orco para ese ser imaxinario, desagradable e antropófago que vive nos bosques do norte de Europa e que é similar aos ogros, trolls e aos nosos trasnos. Aparece, porén, como inferno, como o lugar onde van as almas dos mortos que probablemente sexa a base etimolóxica (en latín, orcu) tanto de orco coma de ogro. A súa orixe é Orcus, que en latín significaba ‘ultratumba’ e que denominaba tamén un dos deuses do inframundo (como pasaba no caso de Tártaro). Probablemente veña do nome grego Horkos, o deus dos xuramentos, que castigaba quen os incumpría. Representábase como un xigante barbudo, o que corroboraría a orixe de orco e ogro.\nUn pequeno planetoide alén da órbita de Neptuno chámase “90482 Orcus”, seguindo a convención astronómica para designar estes asteroides, os plutinos, pola cal as denominacións proceden de nomes mitolóxicos asociados ao inframundo. Dáse a coincidencia de que tamén as lúas de Plutón –Caronte, Cérbero, Estixe, Nix e Hidra–, levan nomes con esta orixe, xa que na mitoloxía clásica era o deus do mundo das tebras.\n1. Lugar onde residían as almas dos mortos, segundo algunhas relixións antigas e na mitoloxía / 2. Lugar onde as almas dos condenados recibirán castigo eterno, segundo o cristianismo\nComo ben especifican as definicións do Dicionario, as relixións antigas entendían o averno como morada dos mortos mais para o cristianismo sería o lugar onde recibirán tormento eterno.\nO nome de averno procede dun lago –o Lago d’Averno–, situado no cráter dun volcán extinto. Na Eneida de Virxilio, Eneas viaxou ata alí e aínda que era a entrada ao inframundo e un terreo susceptible de sufrir emanacións tóxicas, moitos romanos instaláronse nas súas beiras, con casas, viñedos, baños e templos.\nO lago está situado nos arredores de Nápoles mais a palabra ten orixe grega xa que daquela era unha colonia helena: procede de a-, ‘sen’ + ornis, ‘paxaro’ (de onde tamén ornitoloxía), pois pensábase que as aves que voasen sobre o lago caerían mortas (probablemente polos vapores velenosos).\nLugar onde, segundo certas relixións, van parar as almas dos mortos\nA palabra báratro procede do latín barathru(m), orixinada á súa vez no grego bárazron, co significado de ‘inferno dos condenados’. Máis en concreto, naquela altura, facía alusión a un burato localizado en Atenas, onde tiñan o costume de botar os criminais; outros significados polos que tamén pasou foron os de ‘bandullo’, ‘gastador, perdulario, comellón’, ‘perdición’ e mais ‘abismo’. Por iso, nós usamos báratro, tamén, como sinónimo de inferno. Algunhas fontes sinalan que quizais todas estas acepcións se expliquen por unha posible relación co verbo grego bibroskein, ‘devorar’.\nNa nosa literatura, báratro aparece tanto en prosa coma en poesía, a finais do século XIX –nos primeiros tempos, escrito en maiúscula–, e desde aquela en autores actuais tan coñecidos como Cid Cabido (1995):\n“Alí recibiu a visita de quen sería o seu maior acusador, un home noxento, con bandullo ídramo, pernas delgadas, groso pescozo e abundante papada tratando de encalatrala dicindolle: -“Eu podo arredarte deste sucio báratro coa condición de que me concedas certos favores”. Respondéndolle Chorima, moi amuada. “Un mazarolo coma ti, con esa faciana de larfón o único que pode facer é afastarse da miña presencia”.”\nA palabra abismo suxírenos unha profundidade insondable, aínda que no Dicionario tamén aparece cun significado sinónimo de inferno. A primeira acepción é a orixe da segunda, e procede en última instancia do grego abyssos, que está composto de ‘sen’ (a-) e mais ‘fondo’ (byssos). Esta segunda parte está probablemente relacionada coa palabra helena para ‘profundidade’, bathos, que nós conservamos con ese mesmo valor en batimetría ou en batoideos e tamén con outro verbo do grego co significado de ‘andar’, ‘pasear’ ou ‘vir, volver’, bainein, que herdamos a través das palabras acróbata ou diabetes, e que o faría curmán do verbo vir e derivados.\nAbismo arribou a nós pasando polo latín, onde se lle engadiu ese <m> posiblemente mediante a creación dun superlativo de abyssus ou por analoxía con outras palabras rematadas en -ismus. Do significado de ‘pozo sen fondo’ chegouse ao sentido figurado para as diferenzas insuperables entre opinións e tamén ao do lugar central do escudo heráldico.\nLugar onde as almas dos que morren na graza de Deus acaban de purgar os seus pecados antes de ir ao ceo\nO seu concepto é o do lugar onde residen aquelas persoas que non son santas abondo para entraren no paraíso mentres penan agardando a que se lles permita subir ao ceo. A súa existencia segue a ser defendida polo catolicismo e polos coptos, mais non polas outras igrexas cristiás. Os infernos do islam e do zoroastrismo teñen conceptos semellantes a esta visión.\nO nome de purgatorio ten a estrutura típica das palabras derivadas do latín eclesiástico: terminación en –orio (formada sobre o neutro -orium, dun adxectivo en -orius, denotando un lugar; noutros termos procedentes de ámbitos distintos, pode verse o mesmo valor da terminación, como sucede en ambulatorio, auditorio, locutorio ou vomitorio. A base procede da raíz de pretérito do verbo purgare, que chegou a nós co significado orixinal de ‘limpar’.\nO nome romano para a divindade da purificación era Februus, venerado polos etruscos como o deus do inframundo e da riqueza. Do seu nome e ritos proceden as palabras para a febre (que se pensaba que curaba mediante a purga) e o mes de febreiro, onde se organizaban as Lupercais, a festa da purificación.\n2 Xaneiro, 2022\nO saber adiantado\nSan Silvestre, Meighas fóra!!!\n25 Decembro, 2021\nEmilia Pardo Bazán e o léxico galego\nSete voces para un centenario\nPersonaxes europeos do Nadal\nSe te portas ben…\nSete cousas que verás no Nadal (si ou si)\nSon as iconas destas festas\nXela Arias, editora\nQuen mellor entendeu os libros\nSete palabras para Martin Luther King\nContra o racismo e a favor dos dereitos humanos\nDarío Xohán Cabana, definindo un autor\nNon nos dan as palabras…\nDante, o italiano universal\nSete palabras para unha viaxe divina\nConstruíndo con pedras enormes\nSete palabras para un planeta\nNon é para pensalo, é para facelo\nDo souto ao magosto\nCastañas, noces e viño fan a ledicia de san Martiño\nOs estados da materia\nSublimando entre fusións e condensacións\nO pánico apodérase do Dicionario\nSete palabras vascas\nQue non son nin chapela nin chacolí…\nOs sete cogomelos\nMoito tes que saber para cogomelos comer…\nSete bocas no millo\nAcabáronse as vendimas e veñen as esfolladas…\nSete formas de saltar a clase\nNin de corpo presente…\nEstudar na universidade en sete palabras\nSe pasaches as ABAU, isto interésache…\nOs santos máis trouleiros\nPor santa María, troula, gaita e romaría\nAos deuses do Olimpo dálles por cualificar\nDe onde veñen os nomes dos meses do ano?\nParellas de san Xoán\nOs elementos da noite máxica de dous en dous


Raia á mariñeira : Me gusta ir al super\nRaia á mariñeira\nPrecocemos as patacas con loureiro apenas uns minutos e engadimos a raia cortada en toros. Á parte, preparamos nunha tixola un rustrido de allo, cebola e pemento que verteremos sobre a mestura unha vez alcanzado o seu punto óptimo, uns 30 min de cocción aproximadamente. Deixamos repousar durante uns minutos a lume moi baixo e engadimos un pouco de vinagre.\nA raia é un peixe axeitado para incluír en dietas de adelgazamento polo seu baixo contido en graxas. De entre os minerais que contén destacan o potasio, o fósforo, o calcio, o magnesio e o sodio polo que deben consumilo con moderación as persoas hipertensas. Destaca o contido de vitamina B3 que participa na síntese dos hidratos de carbono e intervén no crecemento e B12 que contribúe a evitar a anemia perniciosa e é importante para o metabolismo. Por outro lado, a pataca, polo seu contido en hidratos de carbono, dá moita enerxía.


A educación ambiental é unha dimensión da educación que persegue unha maior eficacia social e pretende ser un resorte do desenvolvemento comunitario, atendendo á conservación da calidade do medio e, polo tanto, da calidade de vida. É a educación no respecto cara á natureza e as culturas humanas, a conciencia de interdependencia entre todos os seres vivos e o seu medio, e a necesidade de actuar dende a solidariedade.\nÉ considerada un elemento fundamental na educación global e permanente, orientada cara á resolución de problemas e que prepara para a participación social activa. A educación ambiental persegue fomentar o respecto cara aos valores naturais, sociais, culturais, éticos e estéticos; é a educación en, para e dende a diversidade.\nO seu carácter innovador radica en que é fundamentalmente un movemento ético e non só unha concepción pedagóxica, que require unha renovación conceptual e metodolóxica, na que o cidadán poida comprenderse a si mesmo como unha parte integrante do medio, tendo unha visión global da realidade.\nO obxectivo último é, tomando as palabras de María Novo, conseguir que as persoas desenvolvan condutas correctas respecto da súa contorna de acordo con valores asumidos libre e responsablemente.\nA educación ambiental ten polo tanto un compoñente práctico importante: os comportamentos que se xeren do feito educativo teñen que ir encamiñados cara ao respecto e a mellora do medio. Na actualidade non podemos disociar esta concepción da de desenvolvemento, xa que os problemas ambientais están orixinados por unha mala xestión dos recursos e as políticas económicas liberais.\nA educación ambiental non é unha materia máis que hai que introducir nos currículos. O seu ámbito non se reduce aos centros escolares, nin a unhas idades en concreto: é un proxecto ético para toda a cidadanía, dende a educación formal e non formal, en todos os estamentos e dirixida a escolares, familias, técnicos, políticos, administradores… É dicir, a toda a sociedade porque todos, e non soamente un grupo de profesionais, podemos incidir na mellora do medio ambiente.\n"A educación ambiental debería contribuír a adoptar, no que respecta tanto a valores éticos e estéticos como á economía, actitudes que leven as persoas a impoñerse unha disciplina, ante todo para non menoscabar a calidade do medio ambiente, e tamén para participar activamente nas tarefas colectivas destinadas a melloralo". (Discurso de apertura do Congreso Internacional de Educación Ambiental de Tbilisi).


Así recibiron ao iPhone 6 diversos fabricantes Android – Mallando no Android\nAsí recibiron ao iPhone 6 diversos fabricantes Android\napple, asus, OnePlus, Samsung, sony\nAs presentacións de Apple, sobre todo cando falamos dos iPhone, non deixan indiferente a ninguén. Outrora servían para marcar o ritmo do que deberían ser as cousas, aínda que hoxe semellan ir a remolque do que fan outros, como comentabamos neste artigo. En calquera caso, e deixando de lado especificacións ou preferencias de cada quen, os diferentes fabricantes non dubidaron en sacar campañas publicitarias mofándose desas altas espectativas que se poñen en todo o que fai Apple aproveitando a presentación do iPhone 6 e do Apple Watch.\nO primeiro en mover ficha foi Sony, que durante a presentación compartiu un tweet cunha imaxe que imitaba á da conta a atrás do streaming de Apple, no que facía referencia á duranción das baterías nos seus terminais.\nPola sua banda, Samsung foi un paso máis aló meténdose… bueno, case con todo: desde o mal que foi o streaming até as poucas posibilidades que, ao seu xuízo, teñen os novos iPhone fronte o Galaxy Note 4. Son en total 6 vídeos que podedes ver nesta lista de reprodución (duran aprox 30 segundos cada un).\nOnePlus enfocou a súa campaña no tamaño, destacando que Apple acabase por sumarse á moda dos smartphones de pantalla grande e situando ao carón o seu OnePlus One.\nFinalmente está o casos de Asus, que quixo entrar nesta campaña de benvida cunha imaxe bastante meh, aínda que con bo fondo, xa que os Zenfone 6 son uns dispositivos cunha relación calidade / prezo fantástica, fronte a desproporción do iPhone 6.\nQue vos parecen este tipo de iniciativas? En certa medida serven para romper o xeo entre marcas e usuarios, axitar as redes sociais e lembrarnos que non todo o que reluce é ouro.


#mOendo do Revés | A civilización perdida\nA civilización perdida\nPosted on 15 Xaneiro 2009 by xOsse dorrío Posted in vídeos\nEn galiza_subversiva atopeime con este vídeo, prestádelle moita atención.\nÉ estremecedor escoitar a unha nena chamando a guerra, dende un colexio -digo, por que me parece un colexio-, ó seu pobo, cando debería estar desexando paz e liberdade. Iso é o mais razoable que un pobo agredido e oprimido pode desexar.\nEu quero invitarvos a facer unha reflexión da verdadeira orixe do problema e pensedes si de verdade vos parece normal que unha nena diga esas palabras. Si unha e outra parte no conflicto educan ós seus fillos no odio, como poderán os seus descendentes, as xeracións vindeiras, vivir en paz? O caso desta nena, trataríase dun traballo que os seus docentes lle mandaron para a casa?\nÉ normal sentir odio por quen te está bombardeando cada día e matando veciños, amigos, familiares,… ó teu pobo, pero é normal que ese odio se ensine nos colexios?\nEu, tras ver estas imaxes, quedei abraiado, abraiado e sen esperanza de que algún día xudéos e palestinos poidan convivir en paz.\n« Queren facer da terra mar\nO MpB acusa o BNG de ‘entrega ao capital’ »


¡A caixa máxica de xadrez!\nnoviembre 15, 2017 noviembre 15, 2017 comunicacion\nNa actividade extraescolar de xadrez, os nenos e nenas de educación infantil coñecen pouco a pouco as pezas do xogo e os seus movementos.\nTras un mes de actividades, apareceu polas aulas a “Caixa máxica” do xadrez, da cal os pequenos foron sacando as pezas, recordando o seu nome e colocándoas no taboleiro no seu lugar correspondente.\nAprendemos a pensar, planificar e respectar turnos. Traballamos valores e, sobre todo, ¡divertímonos moito!\nnoviembre 10, 2017 noviembre 10, 2017 comunicacion\nPrezadas familias e equipo docente:\nO equipo de GLORR Fundación, agradécevos a colaboración recibida nesta campaña de outono para a recollida de roupa de segunda man, calzado, mantas, material do “bebe” etc., efectuada no voso centro educativo.\nFacilitástesnos a tarefa de difusión da campaña, a repartición das bolsas entre todo o alumnado e a recollida destas, colocándoas nun lugar de fácil acceso.\nGrazas ás vosas doazóns, desde GLORR Fundación continuamos co labor de clasificación da roupa e preparación das bolsas coas axudas para as entregas a centros educativos, ANPA e servizos sociais.\nAgardamos seguir contando coa vosa colaboración na próxima campaña que efectuaremos na primavera do 2018.\nPara máis información podedes visitar a nosa páxina web www.glorr.org\nUnha máquina case perfecta\nnoviembre 7, 2017 noviembre 7, 2017 comunicacion\nEn 3° da ESO estamos a traballar nun proxecto interdisciplinar que titulamos “O ser humano… unha máquina casi perfecta”.\nDende a área de matematicas comenzamos coa primera actividade: Proporcións do corpo humano. Para a actividade inspirámonos en El Hombre de Vitruvio de Leonardo da Vinci na que os alumnos cunha\ncinta métrica tomaron as súas medidas para comprobar si se verifican esas proporcións e calcular Erro cometido.\nnoviembre 7, 2017 comunicacion\nNunha tarde soleada os nenos e nenas do colexio Maria Assumpta celebramos hoxe o noso particular magosto.\nOutro ano máis o noso castañeiro favorito Serafín repartiu castañas a esgalla e nos a papar e a xogar os moitos “xogos de sempre” repartidos por todo o patio do colexio. Unha tarde de celebración, divertida e moi nutritiva.\nExtraescolar de francés\nComezamos coa actividade extraescolar de Francés no mes de outubro. Os pequenos de 1º EP fixeron o seu primeiro contacto con esta nova lingua e están moi motivados para participar nos xogos: xa saben saudar, presentarse, despedirse, pedir para ir ao baño, e moitas cousas máis.\nOs que tiveron Francés nos cursos anteriores estiveron revisando o que xa saben e comezaron a descubrir novas palabras e frases.\nOs de 2º EP xogaron cos números e os de 3º están traballando co vocabulario da roupa. Os de 4º EP animáronse a construir as súas primeiras frases, ao mesmo tempo que están descubrindo o personaxe do Principiño (Le Petit Prince). Os de 5º EP están traballando coa descrición física axudándose dos personaxes da película Trolls, e os de 6º xogaron a ser reporteiros e agora están aprendendo a distinguir os diferentes tipos de saúdo.\nA Biblioteca Ambulante xa está tamén en marcha. Bonne lecture à tous!!\nINFORMACIÓN IMPORTANTE CURSO 17-18\n(datas de inicio de curso, venda de material e uniforme, etc.)


Re-acciona. Servizos de mellora competitiva para pemes galegas | José Luis Gude, de Aleutos: “Adquirimos novas metodoloxías para detectar antes posibles problemas financeiros”\nPosted at 07:32h in blog\tby\teditor-web\nA urxencia do día a día nas empresas provoca, en ocasións, que a correcta xestión financeira quede nun segundo plano. O programa Re-acciona, cofinanciado pola Unión Europea, inclúe un servizo específico para optimizar este aspecto e apoiar ao tecido empresarial.\nÉ o de Mellora da xestión financeira e procura do financiamento, e o testemuño de José Luis Gude, da empresa Aleutos Solutions da boa conta dos seus beneficios: “con este servizo obtivemos novas metodoloxías para detectar antes posibles problemas financeiros. Ademais conseguimos unha análise do noso negocio por parte de persoas expertas e o máis importante: vimos como ir equiparando ingresos e gastos”.\nJosé Luis Gude destaca tamén que “agora somos capaces de afinar os nosos custes, algo que ao final está repercutindo, de xeito positivo, na produtividade de cada un dos servizos que ofrecemos”.\nA metodoloxía de traballo que se realizou para a posta en marcha deste servizo, incluido no eixo de Profesionalización de Re-acciona, foi mixta, é dicir, unha parte das reunións foron presenciais e outras realizáronse de xeito telemático.\nAgora, Aleutos Solutions conta cunha estratexia concreta que lle permite tomar decisións dun xeito máis óptimo. Ademais o equipo está preparado para manter as prácticas adquiridas e darlles unha continuidade no futuro. En definitiva, a empresa dispón das ferramentas necesarias para ter autonomía na súa xestión financeira.


Recomendacións en Radioleiros: 20 de febreiro\nRasmus y el vagabundo, de Astrid Lindgren; ilustrado por Pablo Auladell\nA autora sueca e medalla Hans Christian Andersen tráenos este relato no que un neno orfo atopa nun vagabundo o significado da amizade, o afecto, a experiencia e a supervivencia. Novela case histórica con ilustracións do galardoado Pablo Auladell.\nExpediente Artieda, de Luis Rei Núñez\nA Coruña de 1959 contada desde os “anónimos absolutos”, aqueles que participan na Historia pero non aparecen nomeados. Personaxes heroicos e cotiáns que protagonizan xunto con Franco e Pedro Barrié unha trama social e política na que os maquis lévannos pola estación do tren, Os Mallos, Santa Margarida, a Torre de Hércules e o Hospital de Oza. Un conxunto que foi Premio Xerais de novela.\nDisfrazad@ vés da cabeza aos pés: libros de disfraces e todo o que precises para gozar o Entroido!\nNas Bibliotecas Municipais de Oleiros temos exposicións con libros adicados a todo o necesario para gozar o Entroido: confección de disfraces, máscaras; platos típicos desta época do ano, festas emblemáticas do Entroido galego, etc.\nNalgunhas bibliotecas, como a Federico García Lorca (Montrove), e Rialeda (Perillo), tamén poderás recortar e colorear antefaces impresos en cartolina.\nTertulia literaria en Rialeda: 18 de febreiro (Grupo A)\nComentario de "Un dedo manchado de tinta" de Manuel Portas.\nObras de Manuel Portas nas nosas bibliotecas.\nA seguinte obra programada é "La invención de Morel", de Adolfo Bioy Casares.\n▼ 15/02/15 - 22/02/15 (3)\nDisfrazad@ vés da cabeza aos pés: libros de disfra...\nTertulia literaria en Rialeda: 18 de febreiro (Gru...


PROXECTO COADOR: Atopando a ruta do lixo no Mar de Arousa | Grupos de Acción Costeira\nPROXECTO COADOR: Atopando a ruta do lixo no Mar de Arousa\nA través da realización e difusión do proxecto vanse dar a coñecer as actividades profesionais do sector mariño, profesións con gran arraigo na zona costeira da Arousa e por outro lado, grandes descoñecidos para unha importante porcentaxe da poboación.\nO mesmo tempo farase fincapé no impacto da circulación e deposito do lixo mariño no cultivo e extracción dos produtos do mar na ria de Arousa Sur.\nConcienciar da problemática da contaminación na ría de Arousa e no medio mariño.\nAsociación Autismo BATA\nO proxecto levarase a cabo en Vilagarcía de Arousa, pero tamén se verán beneficiados os clientes da entidade pe pertenzan a concellos limítrofes, como Vilanova de Arousa, Catoira...\nXerar oportunidades de participación das persoas con Autismo e Discapacidade intelectual, no estudo, sensibilización e a difusión da problemática do lixo mariño e o seu impacto nos ecosistemas marítimo – terrestres na ria de Arousa Sur e sectores da economía marítima.\nTransmitir valores como o respeto, coidado do medioambiente ás persoas con necesidades de apoio, a mocidade galega e a sociedade en xeral.\nFomentar a cultura inclusiva, a igualdade de oportunidades e a capacidade de influencia no entorno dos colectivos mais vulnerables que se encontran en risco de exclusión social.\nRealización de accións de divulgación e/ou educación ambiental relacionadas co mundo mariño.\nFormación e sensibilización da sociedade na problemática medioambiental do lixo mariño.\nCreación de grupo de traballo formado por 15 persoas con autismo e/ou discapacidade intelectual que identifiquen e avalíen as zonas sensibles (acompañados por monitores de apoio e persoal técnico especializado)\nActuacións de recollida de lixo nestas zonas, clasificación e recollida de datos durante 12 meses.\nFomento do aproveitamento sostible do patrimonio medioambiental das zonas pesqueiras, incluíndo operación de mitigación do cambio climático e de transición a unha economía de baixas emisión de carbono.\nDesenvolver medidas que melloren a calidade ambiental da Ría de Arousa.\nVarios GALP, entre eles o de Arousa, intercambian experiencias cos seus homólogos de Canarias Unha delegación do GALP Ría de...\nVídeo resumo da campaña Relevo 2020 No último trimestre de 2021...\nClausura do programa Relevo2020 O GALP Ría de Arousa, celebrou...\nO programa Relevo celebra en Rianxo a primeira xornada informativa da súa segunda edición O GALP Ría de Arousa, celebrou...\nACERCAMENTO DO SECTOR PESQUEIRO, MARISQUEIRO E ACUÍCOLA AOS CENTROS DE ENSINO PARA O RELEVO XERACIONAL. RELEVO XERACIONAL II O obxectivo é trasladar ao alumnado dos...\nMytilus, proxecto para a posta en valor do sector bateeiro de Rianxo A Asociación Mexilloeira Rianxeira pon...


Crónica: SD Castroverde - Friol CF | Jornada 16 | 2ª Autonómica 13/14\nJavier 'Rubio' Otero Varela (Defensas)\n89' Gabriel 'Gabi' Rodríguez González (Agarrar)\n62' Marcos 'Mágico González' Álvarez Pin (Empujar)\n60' Bruno 'Dicharachero' Prado López (Empujar)\n51' Brais Rozados Núnez (Protestar)\n82' Aitor Veiga Palmeiro\nAs Vacacións Pasan Factura\nO Castroverde non puido aumentar a racha de resultados positivos logo de perder perante o Friol na tarde fría do domingo na Veiga do Olmo\nO partido foi malo, sen un dominador claro do xogo. Foron os visitantes os que levaron o perigo á meta rival, e mandaron un balón ó longueiro, ademais de ter dous man a man que non souberon resolver en gol.\nA segunda parte foi máis disputada, e o Castroverde dispuxo de ocasións, como unha falta de Bruno que atallou con moitos problemas o porteiro. Tamén se protestou moito un penalti claro a Marcos Geme que o árbitro non quixo ver. A ocasión máis clara para a SD foi tamén de Marcos, pero o seu remate de volea iba moi centrado e foi detido polo gardamallas, que tivo unha boa actuación no partido. Aitor tampouco se quedou atrás, salvando o gol cantado en varias ocasións, incluso nalgún man a man. Pero non se pode atallar todo, e nunha contra o dianteiro do Friol dispara dende lonxe e marca nunha bonita vaselina, imposible para o porteiro.\nUnha pena esta derrota, xa que estaba moi cerca a posibilidade de meterse nos postos altos da clasificación, e dexar atrás a sombra do descenso que foi a loita nos últimos anos do equipo. A semana que ven visitamos Becerreá, o que se prevé como a visita máis complicada desta segunda volta.


Vostede está aquí: Home Areas tematicas Biodiversidade Campaña "Atropelos, non grazas!"\nPublicado o Martes, 04 Xuño 2013 17:58\nCo gallo da celebración do Día Mundial do Ambiente, Verdegaia vén de pór en marcha unha nova iniciativa de participación social, a campaña “Atropelos, non grazas!”, de cara a contribuír á defensa do ambiente e ó avance na transformación social coa colaboración da cidadanía, desta volta para atallar o impacto que xeran os atropelos de fauna nas poboacións de animais salvaxes e para mellorar a seguridade vial nas estradas galegas.\nDeste xeito, os obxectivos que persegue esta campaña son: 1º) Concienciar a cidadanía sobre o problema que supoñen os atropelos para as poboacións de animais salvaxes e para a propia seguridade vial das persoas. 2º) Localizar puntos negros de atropelos de fauna salvaxe nas estradas da xeografía galega. 3º) Solicitarlles ás administracións que teñan a titularidade das estradas onde se sitúan os distintos puntos negros localizados que tomen medidas para evitar máis atropelos de fauna salvaxe neses lugares. 4º) Localizar puntos negros de atropelos de fauna doméstica nas estradas da xeografía galega e propor medidas de xestión e concienciación para evitar máis atropelos neses lugares. 5º) Fomentar a participación da cidadanía na trasnformación social e na búsqueda de solucións ós problemas ambientais e sociais.\nVerdegaia considera que os atropelos de fauna salvaxe ocasionan unha elevada mortalidade de individuos nas poboacións destes animais próximas ás estradas. Ademais, as estradas xeran a perda, fragmentación e degradación de hábitats e poboacións de animais salvaxes mediante o seu efecto barreira, a contaminación (lumínica, sonora e química), a dispersión lonxitudinal de especies invasoras, a xeración de efectos de borde,...\nDocumentos da Campaña\nInformación sobre a Campaña\nFicha de recollida de datos de Atropelos, non grazas\nFicha telemática de recollida de datos de Atropelos, non grazas\nAs Brigadas Deseucaliptizadoras rematan o 2018 cunha valoración moi positiva polo traballo desenvolvido\nUnha cita en Touro: as Marchas da Dignidade\nAlegacións ao PRUX do Parque Natural de Corrubedo


Outonofotográfico 2010 : Ourense, novembro de 2010\nEntrada do web >> Inicio >> Ourense, novembro de 2010\nOurense, novembro de 2010\nA vixésimo oitava edición do Outono Fotográfico racha as súas costuras e incrementa todos os seus números: participantes, exposicións, organizadores, espazos expositivos e actividades. Un amplo abano de accións ao redor da fotografía, en definitiva; confiamos en que nel se sentirán acollidos todos os afeccionados e afeccionadas ao mundo da imaxe.\nEste catálogo, na súa busca de deixar unha pequena constancia do que supón cada edición do Outono, mantén unha estrutura similar á dos precedentes. Ábrese, así, con dous textos que abordan o feito fotográfico desde perspectivas moi diversas: por unha parte, un ensaio de Antonio Soria Rocafort, titulado «Taliesín o Bardo. Existe o carácter artístico?»; por outra, unha narración breve do escritor Marco Valerio Lama, «O que foi de nós».\nAs páxinas seguintes están conformadas por catro capítulos dedicados a tres exposicións e unha proxección. As mostras «Pano de fondo» e «Álbum familiar» van encamiñadas á recuperación da nosa memoria e son as achegas ao Outono Fotográfico por parte de Caixanova e Caja Madrid, respectivamente. «Cambio de posición» é unha colectánea de membros da asociación fotográfica coruñesa Posición B, que se incorpora ao Outono Fotográfico con numerosas actividades, arrastrando canda eles a súa Concellaría de Cultura; en concreto, esta mostra foi producida ex profeso para a presente edición do Outono. «Fronteira», finalmente, recolle obra dos sete fotógrafos e fotógrafas que participan nas «Proxeccións do OF», cuxas sesións poderán verse na Coruña, en Ourense e en Barcelona; nesta cidade, será da man do Espai Fotogràfic Can Basté, centro cultural co que renovamos unha frutífera relación iniciada na pasada edición.\nA continuación, unha ampla selección de obras de fotógrafos que participan en diferentes exposicións desta edición do Outono. Péchase a publicación, como vén sendo habitual, co programa completo —incluídas todas as actividades: exposicións, proxeccións, cursos—, e mais cuns breves apuntamentos biográficos dos autores con obra reproducida nestas páxinas.\nModificar este artigo (200) Recargar a páxina *


A Xunta de Goberno Local adxudica os dous proxectos do Plan especial do IES Agra de Leborís\nA urbanización da prolongación da Avenida Manuel Fraga e a construción dunha pista polideportiva descuberta. Ambas actuacións están valoradas nun total de 343.000 euros.\nO Concello inicia o procedemento de contratación de dous proxectos do plan especial do IES Agra de Leborís\nA urbanización da prolongación da Avenida Manuel Fraga e a construción dunha segunda pista polideportiva na parte posterior do centro de ensino.\nO Concello licitará nos próximos días o novo contrato do servizo de axuda no fogar\nO orzamento máximo de licitación é de 928.732,06 euros anuais. Trátase dun servizo que o Concello considera prioritario e por ese motivo o alcalde, José Manuel López Varela, xa apuntou no último Pleno que ningunha persoa que o precisase quedaría ser atender.\nSuman un investimento total de 262.000 euros e aspiran a resultar adxudicatarias 47 empresas.\nFormalizados dous contratos de mellora da rede viaria municipal\nAmbos proxectos están valorados conxuntamente en 132.000 euros. Trala formalización dos contratos, nos próximos días iniciaranse as obras previstas.\nFormalizado o contrato de construción do centro comunitario “Costa da Morte” de Caión\nDará resposta a unha demanda histórica de Caión xa que suporá que a vila dispoña dunha infraestrutura multidisciplinar da que carece na actualidade.\nA Mesa de Contratación clasificará o luns as ofertas presentadas para executar dous proxectos de mellora da rede viaria\nAfecta aos cascos urbanos de Caión e A Laracha e tamén á estrada que vai da Xesteira (Lendo) a O Castro de Abaixo (Cabovilaño).


Maio 2018 - Instituto de Estudos Ulloáns\nO domingo 27 de maio veciños e representantes de diversos colectivos da Ulloa, entre os que se encontraba o Instituto de Estudos Ulloáns ( IEU ), visitaron o nacemento do río Ulla, na parroquia de Olveda (Antas de Ulla) en...\nExposición “Manuel Rodríguez López. Poeta obreiro”\nO concello de Palas de Rei, coa colaboración de Braulio Vilariño, coordinador de exposicións do Instituto de Estudos Ulloáns, instalou na sala do centro comarcal A Ulloa a exposición sobre o poeta Manuel Rodríguez López deseñada por Galicia Digital. A exposición,...\nVisita do IEU a Ligonde (Monterroso)\nO domingo 20 de maio o Instituto de Estudos Ulloáns visitou a parroquia de Ligonde (Monterroso), situada no camiño de Santiago francés. Guiados pola historiadora María José Gómez Alvite, os membros do IEU visitaron en Ligonde a fonte de A Previsa, necesitada...\nHomenaxe a María Victoria Moreno no día das Letras Galegas\nLetras Galegas 2018 “Eu son unha profesora de lingua e quero ser unha muller que respira na vida. Por iso penso que a situación do galego non se pode ver con indiferencia. Se estou coa xente que amasa o meu...\nConferencia sobre biodiversidade en Arqueixal\nO sábado 12 de maio, no parladoiro da granxa de ecoagroturismo Arqueixal, en Santiago de Albá (Palas de Rei), a doutora en bioloxía Sandra Goded, socia do Instituto de Estudos Ulloáns e responsable da asociación Quercus Sonora, impartíu a conferencia...


» Crónica Portada » O Concello de Viveiro instalará unha gran pantalla na praza maior para ver este martes a final de 800m na que participa Adrián BenCronica3.com A Mariña - costa de Lugo - información da Mariña lucense\nViveiro, 30 de outubro de 2019. Dende o Concello de Viveiro queremos, en primeiro lugar, felicitar a Adrián Ben polo grande traballo que está a realizar no Mundial de Atletismo Doha 2019, no que conseguiu pasar á final con só 21 anos e na que logrou batir un récord histórico a nivel nacional.\nAdrián é un exemplo de traballo, esforzo e dedicación; un grande atleta de grande calidade humana; un deportista que non deixa de sorprendernos e que conseguiu que o nome de Viveiro se escoitase nos Mundiais de Atletismo.\nMañá, ás 21:00 horas (hora local), disputará a final de 800 metros e o concello vai instalar unha gran pantalla na Praza Maior para que todos os veciños que o desexen poidan animar a Adrián e disfrutar dun momento histórico. A pantalla, que estará emitindo dende as 20:00 horas, será trasladada á sala multiusos da casa do concello no caso de chuvia.\nAnimamos, pois, a que todos os veciños e veciñas que o desexen se acheguen á Praza Maior para acompañar a Adrián neste momento único.


ABANCA destina 3 millón á Fundación Deporte Galego\nABANCA destina 3 millóns á Fundación Deporte Galego para apoiar a un centenar de clubs e 15.000 deportistas\nO banco impulsa a súa faceta social investindo en valores que potencian o traballo en equipo, a deportividade ou a consecución de metas\nABANCA é a Patrocinadora Oficial do Plan de Patrocinio dos Equipos de Alta Competición de Galicia, tras a sinatura do acordo de colaboración subscrito coa Fundación Deporte Galego. A firma supón unha achega de ABANCA de tres millóns de euros para os próximos cinco anos, tal e como recolle o convenio asinado. Un total de 100 clubs galegos, un milleiro de equipos, case 15.000 federados de 22 especialidades deportivas diferentes e deles 10.000 nenos e nenas pertencentes á canteira dos clubs poderán beneficiarse do acordo.\nO apoio de ABANCA terá como obxectivo os equipos de alta competición incluídos nos programas da Fundación que contan con equipos en categoría base, estimándose que esta medida alcanzará a máis de 10.000 nenos e nenas de Galicia.\nPor parte de ABANCA, o seu vicepresidente Juan Carlos Escotet Rodríguez cualificou o acordo “como un fito no deporte galego e un forte impulso ao deporte base que reforza o compromiso de ABANCA coa promoción de valores socialmente responsables”. Escotet Rodríguez afirmou que “ABANCA da un empurrón á práctica do deporte base en Galicia, comprométese coa cultura do esforzo e redobra a súa aposta polo desenvolvemento persoal e académico dos nenos e nenas galegos a través dos valores vinculados a actividades deportivas”.\nDurante a firma do acordo, o secretario xeral para o Deporte, e vicepresidente da Fundación Deporte Galego, José Ramón Lete Lasa, agradeceu a ABANCA o seu compromiso co deporte galego, e a súa especial sensibilidade para participar nesta actuación.\nA representación dos deportistas recaeu na xogadora de fútbol sala Vanessa Sotelo, recentemente nomeada Mellor Deportista de Galicia 2014. A xogadora agradeceu a colaboración de ABANCA no programa e destacou “aa importancia vital que estes cordos teñen para os deportistas de base”.\nO Plan de Patrocinio dos Equipos de Alta Competición de Galicia\nO Plan de Patrocinio dos Equipos de Alta Competición de Galicia é un programa posto en marcha pola Fundación Deporte Galego na temporada 2009/2010 que, neste exercicio 2015, está dotado con 2.420.000 euros e vai destinado a máis dun centenar de equipos, o que supón un 26% de incremento tanto no orzamento como no número de equipos respecto do ano pasado.\nDesde o seu inicio en 2009, a Fundación patrocina os principais equipos galegos con máis de dez millóns de euros, chegando neste exercicio a 15.000 deportistas e 22 especialidades deportivas: atletismo, bádminton, baloncesto, balonmán, béisbol, bolos, ciclismo, esgrima, fútbol, fútbol sala, halterofilia, hóckey herba, hóckey liña, hóckey patíns, baloncesto en cadeira de rodas, piragüismo en pista, kaiak polo, remo, rugby, tenis de mesa, tríatlon e voleibol.\nUn proceso transparente\nO sistema de adxudicación do Plan establece ata 14 criterios obxectivos que xeran unha cualificación numérica para cada club e que ofrece unha puntuación única. Entre eles, destacan o número de competicións nas que participen, as licencias coas que conten, o ámbito das ligas ou a traxectoria nas últimas temporadas.\nUnha vez determinada a cualificación de cada conxunto, seleccionaranse os equipos que contarán co apoio da entidade financeira galega, que formalizará acordos individuais con cada un dos clubs que participan nesta convocatoria.


O Concello de Outeiro de Rei abre o prazo de preinscrición para os CAMPAMENTOS URBANOS que se realizaran do 1 ao 5 de xullo para @s nen@s de 8 a 12 anos e do 8 ao 12 de xullo para @s nen@s de 4 a 7 anos.\nPor ser limitado o número de prazas (30 por campamento) estas cubriranse por rigorosa orde de inscrición; terán preferencia os nen@s empadroados no concello e @s alumn@s do CEIP Laverde Ruíz con respecto aos de fóra.\nO prazo para anotarse permanecera aberto do 2 ao 31 de maio ou ata cubrir prazas. A cota a pagar para participar nesta iniciativa é de 40 € sen comida e de 45 € con comida que deberán aboarse no momento de facer a reserva e sempre antes de rematar o prazo de inscrición .\nNos campamentos realizarán actividades como: obradoiros, día de praia , xogos de equipo, irán a Cerceda ao parque acuático, etc. Poden reservarse as prazas nas oficinas municipais da Casa da Cultura de 10:00 h a 14:30 h ou chamando ao 982 393 408.\n- Descargar documentación


Comeza o ensilado do millo na mellor campaña dos últimos anos | Noticias de Galicia | CRTVG\nComeza o ensilado do millo na mellor campaña dos últimos anos\nPublicado o 06/10/2021 15:01\nAta 55 toneladas de millo forraxeiro por hectárea se poderían coller este ano nas comarcas leiteiras galegas. A calor e a chuvia do verán favoreceron o crecemento das plantas, que están agora no seu punto óptimo en canto a calidade e cantidade. O tempo seco e solleiro destes días tamén axuda a que o cereal chegue ao silo nas mellores condicións.\n"O millo está moi san e iso nótase en que vai aumentar moito a calidade e a cantidade", di Carlos Dablanca.\nA ausencia de pragas e a redución do impacto dos ataques dos corvos e os xabarís ao millo forraxeiro tamén contribuíron a que a colleita deste ano se presente como excepcional. Aumentar o alimento das vacas facilitará aos gandeiros poder aforrar nos custos de alimentación das vacas ao reducir as necesidades de concentrados.\n"O millo é a mellor opción porque permite en pouco tempo ter unha colleita moi boa e ampla".\nO millo é o alimento que mellor garante que as vacas alcancen os elevados niveis de produción de leite que se alcanzaron nos últimos anos.\nA páxina de contactos Tinder, en Touro, non só é para atopar parella


Cambio de hora: 1,2 millóns de aforro e 7 días de trastornos - GCiencia\nFactores que afectan ós ciclos circadianos.\nCambio de hora: 1,2 millóns de aforro e 7 días de trastornos\nA enerxía aforrada en Galicia non é significativa e as molestias non superan unha semana de mal humor e cansazo\nPor Redacción | 29/03/2014\nO cambio ó horario de verán, co adianto dunha hora nos reloxos, permitirá a Galicia un aforro de 1,2 millóns de euros en enerxía. Non semella unha gran cifra. Serían 40 céntimos por galego en medio ano. E unha cantidade ínfima comparada, por exemplo, con apagar os electrodomésticos e non deixalos en “stand by”. Segundo o Índice Doméstico de Eficiencia Enerxética elaborado por Unión Fenosa, desconectando o piloto vermello se aforraría o 9,4% da enerxía dos fogares. E, nun só ano, poderían aforrarse 939 millones de euros.\nPola contra, o cambio de horario que supón o paso do inverno á primavera cun maior número de horas de luz solar pode xerar nalgúns sectores da poboación cansazo, malestar xeral, somnolencia e mesmo alteracións no estado de ánimo.\nExpertos do servizo de Neurofisioloxía do Hospital Universitario da Candelaria, do Goberno de Canarias, punteiro nestes estudos, recordan á axencia Sinc que estas pequenas alteracións se superan nun curto espazo de tempo de entre 3 e 7 días e só se estas persisten é recomendable acudir ao médico por se estes síntomas se debesen a outra causa.\nTrátase dalgúns dos efectos normais que se rexistran no organismo posto que as funcións dos órganos máis importantes do ser humano dependen da fabricación e secreción de hormonas vinculadas directamente cos ciclos de vixilia e sono –cortisol e melatonina-, neste caso, alteradas polo cambio de horario de primavera que obrigou a adiantar os reloxos unha hora.\nNeste proceso prodúcese unha desincronización dos ritmos internos cos ambientais. O comezo da secreción de melatonina prodúcese ao caer a tarde, aproximadamente ás 19:00 horas e a súa máxima produción rexístrase entre as 02.00 e as 06.00 da mañá. Ao espertar coa luz do día, o nivel de cortisol xa está en alza para activar o ser humano.\nHai estudos científicos que valoran a súa influencia nos infartos de miocardio e nos accidentes laborais e viais, pero vos resultados son pouco concluíntes. Os investigadores do Instituto Nacional de Saúde eBenestar de Finlandia, un dos principais do mundo neste eido, recoñéceno: “Sábese pouco sobre a influencia do cambio horario nos ciclos vixilia-sono“. A meirande parte dos científicos está de acordo en que a nova hora só provoca pequenas molestias no organismo, como mal humor, sono e cansazo.\nTemas: cambio horario, cortisol, Greenwich, huso, melatonina\nUnha resposta a “Cambio de hora: 1,2 millóns de aforro e 7 días de trastornos”\nJorge Mira Pérez 29/03/2014\nHai que ter coidado coas valoracións sobre o cambio de hora. Sen ir máis lonxe, non se debería esquecer que a duración do día varía da orde de SEIS HORAS E MEDIA en seis meses.\nDeixar unha resposta a Jorge Mira Pérez


Saramagal participou na feira de artesanía “A Colmea Bee Market” – NOTICIAS DE BARRO\nSaramagal participou na feira de artesanía “A Colmea Bee Market”\n11 Decembro 2012 13 Abril 2013 Concello de Barro Deixar un comentario\nA cervexa artesá estivo presente desde o pasado xoves dia 6 ata o domingo 9 de decembro na feira de artesanía A Colmea Bee Market, que se estivo celebrando no Palacio de Congresos Mar de Vigo.A Colmea Bee Market conta con 34 expositores para os artesáns de moda, cultura e gastronomía que copan o impresionante marco, onde se situa esta mágnifica feira.\nA feira abriu o xoves 6 de decembro e puido ser visitada ata o domingo día 9 desde as 12 horas ata as 21 horas ininterrompidamente. Contou con postos de artesanía de diferentes actividades como son a de moda, deseño, cultura e gastronomía. Polas tardes houbo talleres infantís e pola noite antes do peche unha actuación para un público máis adulto.\nSARAMAGAL, tivo unha gran aceptación do público presente e tanto Anxo como Quique, estiveron orgullosos de participar.\n← Díaz Ferrán, o maior moroso de España, debe 400 millóns de euros\nBoletín de ofertas de emprego.Santiago 196 →


Alegacións da CIG á proposta de modificación da RPT do IGE\nCreated: 16 Novembro 2011\nNon estamos de acordo con que se amorticen dous postos base C2 para crear un de enquisador/a.\nTampouco podemos consentir que se abran prazas a outras administracións sen acordo recíproco, sen que sexan postos base e sen ter xeito de saber se superan o 5% asignado no acordo do total de RPTs da Xunta; Función Pública nunca nos facilita estes datos.\nSolicitamos a memoria orzamentaria e a memoria funcional.\nPor parte do Servizo de Persoal do IGE:\nEntréganos a memoria económica e a RPT actual.\nXustificanse as amortizacións e a apertura a outras administracións porque están vacantes esas tres prazas, segundo eles imposibles de cubrir. Quedaron en que non enviaran resolucións onde saíron a concurso e non se cubriron tampouco por novo ingreso.\nTeñen asinado un acordo de reciprocidade co Estado para os concursos de traslados do persoal enquisador.\nXustificación de abrir a praza de estatístico/a a outras administracións\nCon relación á documentación xustificativa achegada con posterioridade preguntámonos que ten que ver a presidenta do tribunal con que a praza se abra ou non a estatísticos doutras administracións. A presidenta do tribunal terá que ver na selección dos aspirantes pero non en que as RPTs se abran ou pechen ao persoal doutras administracións.\nPor outro lado, non se pode nomear persoal interino pero si traer persoal doutras administracións. Parece que o persoal de fóra lle saíra gratis á Xunta. O lóxico é que si unha praza queda sen cubrir, por ese 7% da quenda de persoas discapacitadas, e a súa cobertura é necesaria, esta se faga cunha persoa das listas. Listas que son, precisamente, o resultado desas probas selectivas.\n2011-11-11 - Modificación da RPT do IGE


Declaración de igualdade - Samain Servizos\nConsciente de que a xestión empresarial debe estar en consonancia coas necesidades e demandas da sociedade, SAMAIN declara o seu compromiso coa igualdade efectiva entre mulleres e homes dentro da empresa e a aplicación efectiva de políticas para lograr este principio. nos termos previstos na Lei orgánica 3/2007, do 22 de marzo.\nEn todas e todas as áreas da empresa -desde condicións de traballo, servizos prestados ou comunicación-, SAMAIN asume igual trato e oportunidades sen discriminar directamente ou indirectamente por mor do sexo.\nOs principios enunciados realízanse mediante a elaboración e aplicación dun Plan de Igualdade na Compañía e outras medidas como o establecemento de protocolos de prevención e acción para casos de acoso laboral e sexual.\nDentro do seu compromiso social, SAMAIN tamén traballa para a integración laboral no seu persoal de mulleres vítimas de violencia de xénero.\nA dirección e todos os empregados asumen o compromiso contido nesta declaración.


Clientes o día de mañá | Galicia Digital\nClientes o día de mañá\nPolémica en Bilbao porque unha cafetaría non deixa entrar aos cativos. E para rematar o asunto, vai o presidente dos hostaleiros e alega que moitos pais pensan que un establecemento deses é un parque de xogos. Non, non é un parque de xogos nin unha gardaría; pero deberían pensar que eses cativos van ser clientes o día de mañá.\nNa Valenzá hai unha cafetaría que ata lle ten xoguetes para os nenos. Estes xogan e os clientes gozan vendo xogar aos nenos. E que eu saiba non son unha molestia para os demais.\nMal asunto se xa empezamos a discriminar á xente dende tan cativos. De todas formas, eu non me preocuparía moito; repito, eses cativos serán adultos o día de mañá e actuarán con esa cafetaría tal como actuou ela con eles.


Rey Baulde gañador do I Campionato de Cans de Rastro de Coello Terras da Mahía | Federación Galega de Caza\nEN AMES / BRIÓN\nRey Baulde gañador do I Campionato de Cans de Rastro de Coello Terras da Mahía\nO pasado domingo 21 de maio a Sociedade de Caza Altamira de Brión en colaboración coa Federación Galega de Caza en A Coruña, a Sociedade de Caza Azor de Ames e o Concello de Brión, celebrou o I Campionato Terras da Mahía, na modalidade de Cans de Rastro sobre coello.\nA competición iniciouse coa concentración dos participantes na modalidade de rastro sobre coello. Competiron un destacado número de lotes e as condicións climatolóxicas foron ideais para a disputa desta disciplina deportiva.\nO primeiro posto foi para Alfonso Rey Baulde con “Xouba, Trasno, Clay e Trus” acadando un total de 505 puntos. O segundo clasificado, foi o concursante Fernando Gago García con “Sasha, Jaima, Lana e Yemi” e 500 puntos. O cazador Marcos Martínez Seijo, cos cans “Honda, Jara, Luna e Ghia”, acadaba o terceiro posto cun total de 490 puntos.\nO galardón, para o mellor can de rastro sobre coello do campionato foi para “Lira” propiedade de Juan Casal Tato con 145 puntos.


CxG de Ribeira reclama para o hospital unha base de ambulancia asistencial de soporte vital avanzado – O Barbanza\nCxG de Ribeira reclama para o hospital unha base de ambulancia asistencial de soporte vital avanzado\nXaneiro 9, 2020 S.P.\nA agrupación ribeirense de Compromiso por Galicia (CxG de Ribeira) que coordina Óscar Casais vén de presentar no rexistro do Concello unha petición para habilitar o emprazamento dunha base permanente de ambulancia asistencial de soporte vital avanzado no Hospital de Barbanza. A petición ten a súa orixe nunha cuestión demográfica que, segundo a agrupación galeguista, cómpre ter en conta para determinar un servizos sanitarios acordes. Segundo advirte CxG de Ribeira, a comarca de Barbanza, xunto con Porto do Son, ten unha poboación duns 80.000 habitantes que se duplica nos meses de verán e nas vacacións de Nadal e Semana Santa. Por este motivo, cómpre dispoñer do máis amplo abano de especialidades en atención avanzada.\n“A área de poboación da nosa comarca”, engade a agrupación, “posúe os servizos do Hospital da Barbanza e dos respectivos PAC en cada concello para atender a asistencia sanitaria que se precisa, sendo o Complexo Hospitalario Universitario de Compostela a área hospitalaria seguinte máis próxima, a uns 67 quilómetros de distancia, que dispón de tódalas especialidades en atención sanitaria”. En base a isto, explican os integrantes de Compromiso, os pacientes con casos máis complexos, graves e específicos son trasladados ao Hospital de Santiago “precisamente por dispor este de tódolos medios dos que carece o Hospital da Barbanza”.\nO grupo destaca que é moi apreciábel a carencia dun servizo de Ambulancia Asistencial con Soporte Vital Avanzado (AA-SVA), o que se agrava tendo en conta que estamos a falar dunha contorna “cunha importante poboación” e que dista moito do hospital importante máis próximo. E todo isto, din, “malia as continuadas demandas deste servizo por parte da poboación, axentes sociais e os propios profesionais sanitarios, ao longo do tempo”. Compromiso Ribeira lembra que estas reclamacións colleron pulo nos últimos meses cunha campaña específica de recollida de sinaturas “amplamente apoiada polos veciños, empresas e entidades sociais de toda a área afectada”.\nSegundo a agrupación, a implantación dunha AA-SVA suporía dispoñer dun recurso, as 24 horas do día, con equipamento e persoal especializado en urxencias sanitarias, que permitiría prestar asistencia médica, in situ, a pacientes críticos, “no menor tempo posíbel para a realización de manobras de soporte vital avanzado”, que redundaría “nun aumento da calidade asistencial, por ende, en poder salvar máis vidas, pois o factor tempo é fundamental nestes casos”.\nNa petición presentada no rexistro, Compromiso Ribeira acorda solicitar á Consellería de Sanidade o emprazamento dunha base permanente de AA-SVA no Hospital da Barbanza por parte da Fundación Pública Urxencias Sanitarias de Galicia – 061, xa que “se trata dun servizo que reúne as condicións, tanto de criterios poboacionais como de distancia a centros hospitalarios, para toda a comarca”.


Catro dos sete sindicatos de Xustiza aceptan a oferta da Xunta\nEP 26 abril 2018 14:13 h.\nXunta xustiza folga acordo\nO director xeneral de Xustiza, Juan José Martín, xunto aos representantes sindicais dos funcionarios da Administración de Xustiza de Galicia, este xoves. LAVANDEIRA JR (EFE)\nA decisión, que xerou varios enfrontamentos entre o funcionariado, será sometida á valoración das asembleas dos traballadores este venres\nCatro dos sete sindicatos –SPJ-USO, UXT, CC OO e CSIF– que conforman o comité de folga aceptaron a oferta da Xunta para mellorar a súa situación laboral, con algúns matices. As outras tres centrais sindicais –Alternativas na Xustiza-CUT, CIG e STAJ– non están de acordo.\nCon esta postura do catro sindicatos, que terá que ser sometida a valoración das asembleas dos traballadores, a folga indefinida desde o pasado 7 de febreiro dá un xiro e rompe a unidade que había ata o momento. De feito, houbo enfrontamentos verbais entre os sindicatos á saída da reunión, pitos, críticas e protestas de varios traballadores.\nA Xunta volvera a convocar para este xoves aos sindicatos co obxectivo de retomar as negociacións.\nConcretamente, o Goberno galego ofreceu 140 euros máis para os médicos forenses, 135 euros para os xestores, 127 para tramitadores e 122 para os auxilios, a aplicar en tres anualidades. Mentres, os sindicatos que non afectaron seguían defendendo 140 euros lineais ao mes para todos os corpos.\nEsa subida, en caso de ser aceptada, aplicaríase nun 50 % desde a firma do acordo, un 30 % máis a partir do 1 de xaneiro de 2019 e o 20 % restante a partir de 2020.\nO comité de folga, que empezara a súa reivindicación coa petición dun aumento de 400 euros ao mes no complemento autonómico transitorio (CAT), que en Galicia é o menor entre as doce comunidades autónomas con competencias de Xustiza transferidas, rebaixou as súas pretensións ata os 140 euros para cada corpo.\nO sete sindicatos reiteraron o pasado mércores o seu defensa desa petición, acusaron á Xunta de manter o conflito "por doce euros" de diferenza e negaron que houbese un preacordo "asinado" con Rueda.\nEsa discrepancia, considerada polo comité de folga como fundamental, está vinculada á "discriminación" que alega que sofren os traballadores da Xustiza galega, aos que a Xunta lles ofrece non baixar nunca da media —sétima praza entre doce comunidades e outro cinco que xestiona en conxunto o Ministerio—, aínda que os sindicatos defenden manter sempre a cuarta posición, que foi ofrecida agora pola Xunta.\nAs votacións sobre esa oferta levará a cabo mañá no sete cidades galegas, A Coruña, Lugo, Ourense, Pontevedra, Ferrol, Santiago de Compostela e Vigo.\nOs outros tres sindicatos –Alternativas na Xustiza-CUT, STAJ e CIG— mantiveron a posición expresada publicamente fai oito días e cualificaron a postura dos outros catro de "episodio final dunha traizón".\nEntre as reivindicacións iniciais, o comité de folga conseguira inicialmente a eliminación dos descontos salariais cando haxa baixas laborais por enfermidade; a consolidación das prazas de reforzo de longa duración; a recuperación de postos amortizados e o cobro por parte dos substitutos do salario que corresponde ao traballo que realizan.


Un compostelán na Costa da Morte\nCarballo: Un compostelán na Costa da Morte\nEn primeira persoa, por Pablo Sanmartín | «Din que a vida son intres, seguro que este é dos peores, mais xa conto os días para volver percorrer eses camiños cheos de historia»\nA Costa da Morte é un territorio cheo de contrastes, de verdes vales e pequenas rías, de silenciosas fragas de ribeira a ondas embravecidas que baten contra cantís e longos areais, sen esquecer eses miradoiros naturais na Fisterra onde morre o sol da Europa continental. É moito máis que o bruído do mar na costa verdecente do bardo Pondal e dos faros que avisan ós navegantes dos perigosos baixíos, escollos e farallóns desta costa famosa polos seus miles de naufraxios. O seu verdadeiro segredo é a súa xente, e seino por experiencia, persoas que te atrapan para sempre. Nestes días de memoria e reflexión recordo con nostalxia estas paisaxes e experiencias vividas envoltas na atmosfera única desta rexión.\nA miña vinculación coa Costa da Morte foi serodia, mais intensa e hoxe é imprescindible. Foi nas aulas da USC cando coñecín a un bergantiñán retranqueiro que presumía de vivir ó carón dunha catedral, e non era románica senón megalítica. Aquel mozo converteuse co tempo no mellor embaixador do patrimonio cultural da súa parroquia, San Xoán de Borneiro, e do seu concello, Cabana de Bergantiños. Alí segue desvelando a miles de turistas os misterios deste enclave natural e patrimonial privilexiado ó carón doutros grandes guías e amigos.\nComo designio do destino, no ano 2005, a miña parella comezou a exercer de guía desta Fornella de Vilaseco, daquela agochada baixo a «haima» de cor negra que se instalara de xeito «provisional» durante as campañas de escavación dirixidas por J. M. Bello Diéguez. Despois de moitos anos pechado ó público, a Deputación Provincial da Coruña, iniciaba o lento proceso de recuperación dunha das iconas da Costa da Morte, o dolmen de Dombate. Nas fins de semana, mentres ela traballaba, eu pasaba as tardes procurando o patrimonio soneirán coa axuda do plano elaborado por Roberto Mouzo, editado por un embrionario Seminario de Estudos Comarcais da Costa da Morte (SEMESCOM), e as guías da asociación NERIA.\nOs vínculos afectivos foron medrando e tecemos novas amizades que deron como resultado a creación da Asociación Pedra Vixía. Un pequeno colectivo de persoas da Costa da Morte e das Terras de Compostela que nos xuntabamos para percorrer os sendeiros e enclaves desta Costa de Solpor, como diría un admirado colega. Daquela apenas había rutas sinalizadas nin «andainas para coñecer a Costa da Morte», mais podo dicirvos que este programa que hoxe conta con centos de seguidores xurdiu en boa medida do maxín dalgúns dos compoñentes desta pequena asociación que se reunían, cando as obrigas familiares e laborais o permitían, nesta área de lecer á beira do río Grande da Terra de Soneira. Moito antes de xurdir este programa de sendeirismo, tamén colaboraba ocasionalmente nas rutas artelladas polo Concello de Vimianzo, ó que logo se unirían os de Camariñas e Ponteceso. Só eramos un par de ducias de participantes, pero que ben o pasabamos seguindo os pasos dos Moscoso, percorrendo treitos do Camiño dos Faros, brincando entre os Penedos de Traba e Pasarela…. Grazas ó traballo e planificación dos técnicos municipais, moi pouco valorado, coñecemos e gozamos dun patrimonio esquecido que se converteu en querido e admirado.\nA miña ligazón coa Costa da Morte segue moi presente na actualidade. Dende o 2015 son un membro máis da familia do SEMESCOM, coa que non só coñezo a Costa da More senón outras fisterras europeas dun xeito peculiar e único grazas á sabedoría que transmite nas expedicións e afinidade co resto de membros desta entidade.\nTampouco podía esquecerme das actividades e proxectos realizados ó carón dos compañeiros do Colectivo A Rula, na procura de visibilizar a arte rupestre na Costa da Morte, sempre relegada a un segundo plano polos grandes megálitos e castros deste confín da Galiza. A sinalización e ruta dos petróglifos do promontorio de Corme ou as limpezas e rutas ós gravados de Berdoias e Boallo en Vimianzo, son boa mostra de que a valorización do noso patrimonio non sempre require grandes investimentos senón unha boa dose de imaxinación e moita vontade política.\nNeste difícil confinamento, sen contacto físico coa natureza, anímovos a refuxiarvos coma min no mundo virtual, nas vellas fotografías e nos libros e documentais ambientados na Costa da Morte. A cultura tamén axuda a levar mellor este encerro. Din que a vida son intres, seguro que este é dos peores, mais xa conto os días para volver percorrer eses camiños cheos de historia, visitar eses monumentos singulares, apañar cogomelos nas devesas do litoral, pescar ás orelas do Xallas ou gozar coas amizades nas innúmeras festas estivais da Costa da Morte. Desta sairemos apreciando máis o que temos e a quen temos.\nLicenciado en Historia con especialidade en xestión da información documental, arquivística e xestión arqueolóxica; técnico superior en información turística e guía turístico oficial. Tras pasar por municipios como Lugo, Vigo, Negreira, Becerreá e Pontevedra, así como polo antigo Arquivo Xeral da Xunta, dende o 2007 exerce como arquivista no Concello de Teo. É tamén o secretario de A Rula, un colectivo que busca a divulgación e protección da arte rupestre. Fixo varias incursións no mundo de arqueoloxía durante algúns veráns nos que traballou en xacementos en Portugal: o Castro do Monte Padrâo e a Citania de Alvarelhos. Tamén fixo algunhas intervencións coa empresa de arqueoloxía Anta de Moura.\nCosta da Morte Santiago ciudad Fisterra USC Dolmen de Dombate


MOTION FREE en Hort mercar a partir de €49\nMotion Free en Hort\nCrema para xuntas Motion Free mercar en Hort\nA orde Motion Free en Hort, ten que:\nSó que agora pode mercar Motion Free -50% de desconto.\nOnde mercar en Hort Motion Free\nEntrar no formulario de solicitude na páxina web o seu nome e número de teléfono para obter un bioloxicamente activas crema para xuntas Motion Free en Hort a un prezo pequeno. Director vai chamar pronto para a súa orde na crema Motion Freeo Director porémonos en contacto con vostede en breve. Para pagar a parcela de maio despois de facela ata a oficina de correos ou do correo en Hort.\nCrema Motion Free é a única droga en Hort para o tratamento de xuntas, creado exclusivamente por compoñentes naturais. Esta ferramenta ten un pronunciado analxésico e rexeneración efecto, grazas ao cal rapidamente alivia a dor e volve a mobilidade articular.\nOnde mercar crema Motion Free en Hort\nCompra Motion Free ao mellor prezo en Hort (Portugal), introduza o Seu número de teléfono e nome usando o formulario de solicitude e un representante da empresa vai chamalo en un curto espazo de tempo para responder ás súas preguntas sobre o pagamento e de envío Motion Free. Pagar para o correo ou na oficina de correos só bacallau sobre a parcela. O custo para o transporte Motion Free un carteiro para un determinado enderezo poden ser diferentes en diferentes cidades de Portugal, descubrir o prezo co Director despois de poñer a orde crema Motion Free para as articulacións no sitio web oficial.\nMotion Free na Terceira Illa Motion Free na Illa do Pico\nMotion Free en Flores Illa Motion Free en Corvo Illa\nMotion Free en Santa María Motion Free en São Jorge Illa\nOpinións dos usuarios Motion Free en Hort\nOrde en Hort Motion Free


1 Votacións en 2019\n2 Wikimedia sustentable\nVotacións en 2019[editar a fonte]\nOla! Veño de ver como foi este ano 2019 no que respecta ás votacións, tanto para artigos de portada (xerais e galegos), artigos bos e artigos de calidade, e puiden apreciar uns resultados canto menos sorprendentes. Tiña a impresión de que este ano as votacións foran máis frouxas que os anteriores, e revisando atopeime o seguinte:\nNos artigos destacados sobre Galiza este ano houbo tan só 12 propostas (contando a que está aberta). Sorprende que é o peor rexistro dende 2009, ano no que houbo 10 propostas.\nPolo que respecta aos artigos de calidade, dende 2013 (cando houbo 16 propostas), non tiñamos un rexistro máis baixo de votacións (en 2019 houbo 24 propostas).\nPolo que respecta aos artigos bos, este foi o ano con menos propostas dende que estreamos a categoría en 2016, tan só 16 artigos propostos (incluíndo as dúas votacións abertas).\nDende 2017, ano no que tan só houbo oito propostas, non tiñamos un rexistro peor de popostas de artigos destacados para a portada. De feito a estas alturas nin sequera temos artigo para a portada a falta de tres días para chegar ao 2020.\nSobre os resultados das votacións, é certo que todas as propostas de artigos sobre Galiza saíron adiante, mesmo nos artigos de calidade conseguiuse que todas as propostas menos unha saíran elixidas. Con todo, o 30% das candidaturas a destacados na portada non saíron adiante por falta de votos. E nos artigos bos 4 das 14 votacións que se pecharon ata o día de hoxe non tiveron os apoios mínimos. En ningún caso inclúo as votacións abertas actualmente. En todos os casos, as votacións que non saíron adiante foi por non conseguir cinco votos positivos.\nPolo que vexo dende hai tempo as votacións saen adiante grazas sempre aos votos das mesmas persoas, o que dificulta enormemente que poidan sair elixidos os artigos, xa que o feito de que algunha delas non teña tempo a revisar as propostas pode condenar a un artigo a non ser elixido para algunha das categorías. Tamén puiden deducir que un dos factores determinantes nesta baixada no número de propostas (especialmente nas categorías de bos e de calidade) vén da menor actividade de usuarios como Banjo e AMPERIO, que realizaban un traballo enorme de tradución de contidos de calidade dende outras linguas que logo propoñían aquí.\nA miña conclusión: creo que precisamos atraer máis persoas ao proxecto, e tentar que a xente nova que chegue se familiarice con este tipo de votacións dende o principio, recomendarlles que miren os artigos que foron elixidos e animalas a que o seu traballo camiñe nesa dirección, sexa cal sexa o campo do seu interese. Isto creo que pode ser beneficioso para a mellora da Galipedia e o seu crecemento, o feito de que estas persoas se impliquen dende o principio pode garantir que no futuro, se non están as persoas que agora tiran do carro (sexa votando, propoñendo, ou ambas), poidamos seguir sacando contidos de calidade con recoñecemento e visibilidade nas outras Wikipedias. Penso tamén que hai demasiadas votacións... se ben hai tempo propuxen unha fórmula para eliminar as votacións para a portada (algo que nos evitaría a situación actual), creo que é o momento de debatir en serio a posibilidade de que na portada se amosen os artigos bos e de calidade cunha periodicidade maior (algo que xa fan na Wikipedia en catalán, por exemplo), e deixando só tres votación para artigos (bos, calidade e galegos -co tempo aplicar o mesmo criterio para estes últimos-).\nQue podemos facer para achegar o proxecto á xente? Piquito (conversa) 28 de decembro de 2019 ás 20:25 (UTC)\nWikimedia sustentable[editar a fonte]\nÓ mellor xa a coñecedes, é posible que incluso fose anunciada hai tempo na taberna, pero eu volvín revisar a semana pasada a Iniciativa de Sostibilidade de Wikimedia, e concordando coa proposta decidín apoiala. Deixo aquí a ligazón da proposta por se alguén quere botarlle un ollo: Iniciativa de sostibilidade. Saúdos, Elisardojm (conversa) 1 de xuño de 2020 ás 14:39 (UTC)\nTraído desde "https://gl.wikipedia.org/w/index.php?title=Wikipedia:A_Taberna_(xeral)&oldid=5469689"\nA última edición desta páxina foi o 1 de xuño de 2020 ás 14:39.